મેરાન્યૂઝ નેટવર્ક, ગાંધીનગર: બિહાર રાજ્યના કોંગ્રેસના પ્રભારી શક્તિસિંહ ગોહિલે ગુજરાતના મુખ્યમંત્રી વિજય રૂપાણી સામે ક્રિમીનલ કેસ દાખલ કરવાનું કહ્યું છે. સ્ટેચ્યુ ઓફ યુનિટીના અનાવરણ કાર્યક્રમ માટે તાજેતરમાં ઉત્તર પ્રદેશ જઈ મુખ્યમંત્રી આદિત્યનાથ યોગીને મળી આમંત્રણ આપતા ગુજરાતના મુખ્યમંત્રી વિજય રૂપાણીએ ગુજરાતમાં પરપ્રાંતીયોના મુદ્દે કોંગ્રેસના નેતાઓ પર આકરા પ્રહાર કર્યા હતા. જેમાં પરપ્રાંતીયો ઉપર થયેલા હુમલામાં શક્તિસિંહ ગોહિલ અને કોંગ્રેસના ધારાસભ્ય અલ્પેશ ઠાકોરનો હાથ હોવાના સીએમ રૂપાણી ધ્વારા આક્ષેપ કરવામાં આવ્યા હતા.